Korean Air

Korean Air Lines Co., Ltd., (KRX: 003490), Korean Air гэгддэг (KAL; солонгос: 주식회사 대한항공; Hanja: 株式會社 大韓航空; RR: Jusikhoesa Daehan Hanggong), — Өмнөд Солонгосын үндэсний хамгийн том агаарын тээврийн компани.  "Sky Team" хэмээх агаарын зорчигч тээврийн холбоо үүсгэсэн 4 агаарын тээвэрлэгчдийн нэг юм. 
Korean Air нь зорчигч тээврийн хэмжээгээрээ дэлхийд тэргүүлэгч хорин агаарын тээврийн компанийн нэг бөгөөд дэлхийн 44 орны 126 хот руу олон улсын чиглэлд нислэгийн сүлжээтэй бөгөөд дотооддоо 13 чиглэлд нислэг үйлддэг байна. Агаарын тээврийн компанийн гол төвүүд нь Сөүл хотын Инчон, Гимпо гэсэн хоёр олон улсын нисэх онгоцны буудал юм. Korean Air-ийн төв оффис нь Сөүл хотын Гангсо-гу, Гонгхандонг хотод байрладаг бөгөөд томоохон салбарууд нь Чежү олон улсын нисэх онгоцны буудал, "Бусан Гимхэ" олон улсын нисэх онгоцны буудалд байрладаг байна. 2014 оны байдлаар 20,540 орчим мянган ажилтантай байсан.

 Түүх 
Korean Air компанийг 1962 онд Өмнөд Солонгосын засгийн газар 1948 онд өмнө байгуулагдсан "Korean National Airlines" агаарын тээврийн компанийг орлох зорилгоор байгуулжээ. 1969 оны 3-р сарын 1-нд Korean Air компанийг Солонгосын санхүүгийн холдинг "Hanjin Transport Group" групп хяналтандаа авчээ. 1971 оны 4-р сарын 26-нд тус компани Лос-Анжелес хот руу анхны алсын нислэгээ хийсэн бол бараг жилийн дараа буюу 1972 оны 4-р сарын 19-нд тус хот руу анхны алсын зорчигч тээврийн нислэгээ хийжээ.

Тус компани нь 1973 он хүртэл Boeing 707 онгоцыг ашиглан Лос-Анжелес, Хонг Конг, Тайвань руу олон улсын нислэг үйлдэж байсан бөгөөд сүүд Номхон далай болон Номхон далай дамнасан чиглэлд шинэ Boeing 747 онгоцууд үйлчилгээнд нэвтэрсэн байна. 1973 онд тус компани Boeing 707,  Douglas DC-10 онгоцоор Парис руу Европын чиглэлд нислэг нээжээ. 1975 онд Airbus A300 онгоцыг хүлээн авснаар Korean Air нь Европын Airbus концерны үйлчлүүлэгч болсон Азийн анхны агаарын тээврийн компани болсон түүхтэй.

1998-2000 оны хооронд Өмнөд Солонгос эдийн засгийн уналтад орсон тул Кореан Эйр компанийн үйл ажиллагаа энэ үеэр эрс багассан. 2000 оны дундуур тус компани Сөүл хотын Инчоны олон улсын нисэх буудлыг үндсэн төвөөрөө сонгож, агаарын тээврийн сүлжээгээ идэвхтэй өргөжүүлж эхэлсэн юм.

Одоогийн байдлаар Korean Air нь АНУ-ын 13 томоохон нисэх онгоцны зангилаа буудлуудтай өөрийн төвүүдийг холбосон, АНУ-ын нэлээд тооны нисэх төвүүд рүү тасралтгүй нислэг үйлдэж байна. Korean Air нь Тяньжин хотод төвтэй Хятадын агаарын тээврийн Okay Airways компанийн дөрөвний нэгийг эзэмшдэг бөгөөд Бээжин эсвэл Шанхайд төв нээхээр 2007 оноос хойш хэлэлцээ хийж байжээ. 

 Онгоцны осол 
Korean Air агаарын тээврийн ослын статистикийн хувьд нэлээд өндөр хувьтай байдаг. 2008 оны 12-р сарын байдлаар тус компани сүүлийн хорин жилийн нислэгийн аюулгүй байдлын үзүүлэлтээр дэлхийн 88 агаарын тээвэрлэгчийн жагсаалтад 71-р байр эзэлжээ. 1970 оноос хойш Korean Air агаарын тээврийн ослын улмаас 16 онгоцоо алдсанаас 700 гаруй хүн амь үрэгджээ.

Хамгийн аймшигтай гамшиг бол 1983 оны 9-р сарын 1-нд ЗХУ-ын агаарын орон зайд хилийн зурваст орж Зөвлөлтийн агарын хүчний онгоц усгтагасан байна. 246 зорчигч, багийн 23 гишүүн нийт 269 хүн бүгд амь үрэгджээ. 

1997 оны 8-р сарын 6-нд Гуам аралд болсон гамшгийн улмаас онгоцонд явсан 254 хүний ​​228 нь нас баржээ.